Եվրամիության ինստիտուցիոնալ կառուցվածքը: Հենց այս թեման է մասնակիցներին ներկայացրել ՀԵԻԱ վարչության անդամ, փաստաբան Սյուզաննա Սողոմոնյանը: Նա` որպես տեղական փորձագետ, երկրորդ տարին անընդմեջ այս թեման է դասավանդում Եվրոպական իրավունքի ամառային դպրոցում. «Բնականաբար, եվրոպական իրավունքին խորությամբ ծանոթանալու համար առաջնային է նախ ծանոթանալ եվրոպական իրավունքի պատմությանը և Եվրոպական միության կառուցվածքին: Իմ կողմից ուսանողներին դասավանդվեց Եվրոպական իրավունքի կառուցվածքը, այն հիմնական ինստիտուտները, որոնք գործում են Եվրոպական միության շրջանակներում և որոնք ապահովվում են Եվրոպական միության բնականոն ընթացքը»: